קריס קריסטופרסון

קריס קריסטופרסון (באנגלית: Kris Kristofferson;‏ 22 ביוני 1936 – 28 בספטמבר 2024) היה זמר, כותב שירים ושחקן קולנוע אמריקאי שנחשב לאחד מאמני מוזיקת הקאנטרי המשפיעים ביותר בשנות ה-70. קריסטופרסון זכה בתחילה להצלחה רבה ככותב שירים. השפעתו הגדולה הייתה בתחום תמלילי הלהיטים מסוגת מוזיקת הקאנטרי, בכך שהשירים שכתב נתנו ביטוי אישי ונחשבו כמעמיקים יותר. בין השירים המצליחים ביותר אותם כתב היו השירים "Me and Bobby McGee", "For the Good Times", "Sunday Mornin' Comin' Down" ו-"Help Me Make It Through the Night", אשר כולם הפכו ללהיטים, על אף שהם בוצעו על ידי אמנים אחרים. בין השנים 1985 ו-1995 קריסטופרסון היה גם חבר בהרכב הסופרגרופ The Highwaymen (אנ'). לאורך השנים קריסטופרסון זכה בשלושה פרסי גראמי, והיו לו בסך הכל 13 מועמדויות לפרסי גראמי. בשנת 2004 קריסטופרסון נכלל בהיכל התהילה של מוזיקת הקאנטרי, ובשנת 2014 הוא קיבל פרס גראמי למפעל חיים. במהלך שנות ה-70 הייתה לקריסטופרסון גם קריירת משחק מצליחה בהוליווד במהלכה הוא כיכב בין היתר בסרטים "Cisco Pike" שיצא ב-1972, "Pat Garrett and Billy the Kid" שיצא ב-1973, "אני אוהב את גרושתי" שיצא ב-1973, "אליס לא גרה כאן יותר" שיצא ב-1974, ו-"כוכב נולד" שיצא ב-1976. עבור תפקידו בסרט "כוכב נולד" זכה קריסטופרסון בפרס גלובוס הזהב בקטגוריה סרט מוזיקלי או קומדיה. בשנת 1984 קריסטופרסון היה גם מועמד לפרס אוסקר למוזיקה המקורית הטובה ביותר. נולד בבראונסוויל שבטקסס ובילה בה את רוב שנות ילדותו. עבר בנעוריו, יחד עם משפחתו, לקליפורניה ושם השלים את לימודיו. למרות הצטיינותו בענפי ספורט שונים, המשיך ללימודי קולג' בתחום הספרות האנגלית והשלים תואר ראשון. הוא זכה למלגת רודז היוקרתית ללימודים באוניברסיטת אוקספורד והשלים תואר שני בספרות אנגלית ב-1960. קריסטופרסון התגייס לשירות בצבא ארצות הברית ושירת כטייס מסוק בתחילת שנות השישים, כשאת רוב שירותו עשה בגרמניה. אף על פי שהוצעה לו משרת הוראה במכללת וסט פוינט, העדיף לנטוש את הקריירות הצבאית והאקדמאית ולהתמסר למוזיקה. הוא פרש מהצבא ועבר ב-1965 למרכז מוזיקת הקאנטרי - נשוויל בטנסי. בסוף שנות השישים ובתחילת שנות השבעים כתב להיטים רבים לזמרים שונים, ביניהם גם ג'רי לי לואיס וג'וני קאש. ב-1970 אף הוציא אלבום סולו ראשון שלא זכה להצלחה רבה. שיר אחד מתוך האלבום, Me and Bobby McGee, זכה ב-1971 להצלחה גדולה בביצועה של הזמרת ג'ניס ג'ופלין. ב-1972 זכה בפרס גראמי על להיט הקאנטרי שכתב לזמרת סמי סמית. ב-1985 חבר לויילון ג'נינגס, ג'וני קאש ווילי נלסון ויחד יצרו סופרגרופ שהתמקד במוזיקת הקאנטרי בשם The Highwaymen (אנ'). ב-2004 צורף להיכל התהילה של מוזיקת הקאנטרי (אנ'). במשך כל השנים המשיך להופיע עד שבינואר 2021 הודיע על פרישתו מהופעות. במקביל לקריירה המוזיקלית שלו פיתח גם קריירת משחק משגשגת. בשנת 1976 כיכב בסרט הקולנוע "כוכב נולד" יחד עם ברברה סטרייסנד. בשנת 1997 קריין בסדרת הטלוויזיה מסוג מערבון "אקדח של איש מת" שהפיק הנרי וינקלר לרשת שואוטיים, וב-1998 בעונתה השנייה. בשנת 1999 שיחק בסרט "כוח הרשת" שמבוסס על סדרת הספרים של טום קלנסי. בשנת 2002 שיחק בסרט המתח "טיהור מוחלט". בשנת 2005 שיחק בסרט האימה "החליפה" לצד קירה נייטלי. בשנת 2006 שיחק בקומדיית הדרמה "אומת המזון המהיר" שבוים על ידי ריצ'רד לינקלייטר ונכתב על ידי אריק שלוסר. באותה שנה שיחק בסרט הקצר "חדר 10" (Room 10) שבוים על ידי ג'ניפר אניסטון ואנדריאה בחנן. הסרט נוצר כחלק מפרויקט לקידום יצירות של נשים, ובו נשים פיתחו את הסרטים. הסרט זכה בפרס בפסטיבל לאס וגאס כסרט הקצר הטוב ביותר. בשנת 2008 שיחק בסרט הילדים "חברים בשלג" לצד וופי גולדברג. בשנת 2009 חזר לשתף פעולה עם אניסטון כאשר שיחק בסרט "הוא פשוט לא בקטע שלך" שם גילם את דמותו של רוד מרפי - אביה של בת' (ג'ניפר אניסטון). בשנת 2012 שיחק בסרט "המלכודת" (אנ') לצד סיסי ספייסק. בשנת 2014 שיחק בסרט הפשע "7 דקות" לצד ג'ייסון ריטר. ב-1961 קריסטופרסון התחתן עם חברתו משכבר הימים פרנסס "פראן" מאוויה באר. הזוג התגרש לבסוף בשנת 1969. קריסטופרסון יצא במשך תקופה קצרה עם ג'ניס ג'ופלין לפני שהיא נפטרה באוקטובר 1970. בשנת 1973 הוא התחתן עם הזמרת ריטה קולידג'. הזוג התגרש לבסוף בשנת 1980. בשנת 1983 קריסטופרסון התחתן עם ליסה מאיירס. קריסטופסון ומאיירס החזיקו בבעלותם בית במאליבו שבקליפורניה, וכמו גם בית באי מאווי שבהוואי. לקריסטופרסון היו שמונה ילדים משלושת נישואיו - שני ילדים מנישואיו הראשונים, ילד אחד מנישואיו השניים, וחמישה ילדים מנישואיו לאשתו השלישית. קריסטופרסון נפטר בביתו שבמאווי ב-28 בספטמבר 2024 בהיותו בן 88. 1970 - Kristofferson 1971 - The Silver Tongued Devil and I 1972 - Border Lord 1972 - Jesus Was a Capricorn 1973 - Full Moon (יחד עם ריטה קולידג') 1974 - Spooky Lady's Sideshow 1974 - Breakaway (יחד עם ריטה קולידג') 1975 - Who's to Bless and Who's to Blame 1976 - Surreal Thing 1978 - Easter Island 1978 - Natural Act (יחד עם ריטה קולידג') 1979 - Shake Hands with the Devil 1981 - To the Bone 1986 - Repossessed 1990 - Third World Warrior 1995 - A Moment of Forever 1999 - The Austin Sessions 2006 - This Old Road 2009 - Closer to the Bone 2013 - Feeling Mortal 2016 - The Cedar Creek Sessions מדיה וקבצים בנושא קריס קריסטופרסון בוויקישיתוף אתר האינטרנט הרשמי של קריס קריסטופרסון (באנגלית) קריס קריסטופרסון, ברשת החברתית פייסבוק קריס קריסטופרסון, ברשת החברתית אקס (טוויטר) קריס קריסטופרסון, ברשת החברתית אינסטגרם קריס קריסטופרסון, סרטונים בערוץ היוטיוב קריס קריסטופרסון, במסד הנתונים הקולנועיים IMDb (באנגלית) קריס קריסטופרסון, באתר AllMovie (באנגלית) קריס קריסטופרסון, באתר Rotten Tomatoes (באנגלית) קריס קריסטופרסון, באתר Metacritic (באנגלית) קריס קריסטופרסון, במסד הנתונים הקולנועיים KinoPoisk (ברוסית) קריס קריסטופרסון, באתר אפל מיוזיק (באנגלית) קריס קריסטופרסון, באתר ספוטיפיי קריס קריסטופרסון, באתר סאונדקלאוד (באנגלית) קריס קריסטופרסון, באתר Last.fm (באנגלית) קריס קריסטופרסון, באתר AllMusic (באנגלית) קריס קריסטופרסון, באתר MusicBrainz (באנגלית) קריס קריסטופרסון, באתר דיזר קריס קריסטופרסון, באתר Discogs (באנגלית) קריס קריסטופרסון, באתר Songkick (באנגלית) קריס קריסטופרסון, באתר Genius קריס קריסטופרסון, באתר SecondHandSongs קריס קריסטופרסון, באתר DNCI קריס קריסטופרסון, באתר בנדקמפ קריס קריסטופרסון, באתר בילבורד (באנגלית) קריס קריסטופרסון, באתר טיידל (באנגלית) קריס קריסטופרסון, באתר אמזון מיוזיק ריאיון עם קריס קריסטופרסון (באנגלית) שרון מולדאבי, ‏הסלע האפור, באתר גלובס, 11 באוקטובר 2009 קריס קריסטופרסון, באתר אנציקלופדיה בריטניקה (באנגלית) מעריב אונליין, ‏הקול שעיצב את הקאנטרי: קריס קריסטופרסון הלך לעולמו בגיל 88, באתר מעריב אונליין, 30 בספטמבר 2024 כתב ישראל היום, הזמר והשחקן קריס קריסטופרסון הלך לעולמו בגיל 88, באתר ישראל היום, 30 בספטמבר 2024 וואלה תרבות‏, הזמר והשחקן קריס קריסטופרסון ("אני ובובי מק'גי") הלך לעולמו בגיל 88, באתר וואלה, 30 בספטמבר 2024 איתמר זהר, הזמר והשחקן קריס קריסטופרסון מת בגיל 88, באתר הארץ, 30 בספטמבר 2024 ynet, המוזיקאי והשחקן קריס קריסטופרסון הלך לעולמו בגיל 88, באתר ynet, 30 בספטמבר 2024 בן שלו, קריס קריסטופרסון העניק לשיריו צביון מתמשך ונצחי, באתר הארץ, 30 בספטמבר 2024 Kris Kristofferson, Country Singer, Songwriter and Actor, Dies at 88, באתר הניו יורק טיימס, 24 בספטמבר 2024 (באנגלית) Chris Willman, Kris Kristofferson Camp Confirms He Has Retired: ‘It Just Felt Very Organic’, וראייטי, 28 בינואר 2021 Chris Morris,Chris Willman, Kris Kristofferson, Country Music Legend and ‘A Star Is Born’ Leading Man, Dies at 88, Variety, ‏2024-09-29 (באנגלית אמריקאית)